OpenLLM-France/wikimedia huggingface dataset:
# Ipuaçu

Ipuaçu Brasilgo udalerri bat da, Santa Catarina estatuan kokatua. 7.501 biztanle ditu 260,893 km²ko eremuan.

## Ikus, gainera

* Santa Catarina

## Kanpo estekak

* Datuak: Q647194
* Multimedia: Ipuaçu / Q647194
# Ipubi

Ipubi Brasilgo udalerri bat da, Pernambuco estatuan kokatua. 29.009 biztanle ditu 693,923 km²ko eremuan.

## Ikus, gainera

* Pernambuco

## Kanpo estekak

* Datuak: Q743369
* Multimedia: Ipubi / Q743369
# Ipueiras (Ceará)

Ipueiras Brasilgo udalerri bat da, Ceará estatuan kokatua. 36.798 biztanle ditu 1.477,407 km²ko eremuan.

## Ikus, gainera

* Ceará

## Kanpo estekak

* Datuak: Q952731
* Multimedia: Ipueiras (Ceará) / Q952731
# Japoniar mitologia

Japoniar mitologia sinesmen sistema biziki konplexu bat da. Shinto panteoia bera bakarrik 8 milioi kami (jainko edo izpirituak japonieraz) baino gehiagoz osatua dago. Antzinako txinatar zibilizazioaren eragina gora-behera, japoniar mitologia eta erlijioaren zati handi eta garrantzitsu bat bakarrak dira. Tradizio shinto eta budistak ditu, nekazal sinesmen herrikoiez gain. Beste alde batetik, greziar mitologian, eskandinaviar mitologian eta egiptoar mitologian ez bezala, oso zaila da japoniarrek mitotzat zein hartzen duten ezberdintzea.
Mito japoniar arruntak Kojiki, Nihon Shoki eta beste liburu gehigarri batzuetan oinarritzen dira. Kojikia, literalki "antzinako gauzen erregistroa" esan nahi duena, Japoniako historia, elezahar eta mitoei buruzko liburu ezagunik antzinakoena da, eta Nihon Shokia bigarren antzinakoena. Shintoshuak japoniar jainkoen jatorriak ikuspegi budista batetik azaltzen ditu, Hotsuma Tsutaek mitologiari buruzko bertsio ezberdin bat erregistratzen duen bitartean.
Japoniar mitologiaren emaitza nabarmengarri bat familia inperialaren jatorria azaltzen duela da, eta jainkoen seme-alaba bezala irudikatzen ditu. Enperadore hitzarentzako japoniar hitza tenno da (天皇 japonieraz) "zeruko erregea" esan nahi duena (天 karaktereak "zerua" esan nahi du).

## Izen propioen idazketa

Jainko asko agertzen dira japoniar mitologian, horietako askok izen ugari dituzte eta gainera, euren izenetakoren batzuk oso luzeak dira. Jarraian nabarmenenak agertzen dira, eta laburtuak:
| « | Adibidez, Ninigi edo Ame-Nigishikuni-Nigishiamatsuhiko-Hikono-ninguno-Ninigi-ningu'n-Mikoto honela ere labur daiteke: Hikoko-no-Ninigi edo Hono-Ninigi | » |

## Kanpo estekak

* Datuak: Q814158
* Multimedia: Mythology of Japan / Q814158
# Japoniar uhartedia

Japonia bera Asia ekialdeko kosta parean dagoen uhartedia da. Lau uhartek osatzen dute (ipar-hego): Hokkaidō, Honshū (handiena), Shikoku eta Kyūshū. Hala ere, uhartediak beste 3.000 uharte gehiago ditu, askoz ere txikiagoak. Adibidez, Ryūkyū uhartedia (japonieraz Ryūkyū rettō) Kyūshū uhartetik 600 km hego-mendebaldera edo Chishimako uhartedia Hokkaidō uhartetik 1.200 km iparraldera (Errusiakoak izan 1945tik badira ere).
Hona hemen uharteak, azaleraren arabera:
| Ord. | Uhartea | Azalera | Biztanleak |
| 1 | Honshu | 227.962 km² | 103.000.000 |
| 2 | Hokkaidō | 83.453 km² | 5.507.456 |
| 3 | Kyūshū | 35.640 km² | 13.231.995 |
| 4 | Shikoku | 18.800 km² | 4.141.950 |
| 5 | Okinawa | 1.201 km² | 1.384.762 |
| 6 | Sado | 855 km² | 63.231 |
| 7 | Amami Ōshima | 712 km² | 73.000 |
| 8 | Tsushima | 708 km² | 39.716 |
| 9 | Awaji | 592 km² | 157.000 |
| 10 | Shimoshima | 574 km² | ? |
| 11 | Yakushima | 504 km² | 13.178 |
| 12 | Tanegashima | 445 km² | 33.000 |
| 13 | Fukue | 326 km² | 76.311 |
| 14 | Iriomote | 289 km² | 2.000 |
| 15 | Tokunoshima | 247 km² | 27.000 |
| 16 | Dōgo | 241 km² | 14.849 |
| 17 | Ishigaki | 229 km² | 49.907 |
| 18 | Ueshima | 225 km² | ? |
| 19 | Rishiri | 182 km² | 5.638 |
| 20 | Nakadōri | 168 km² | ? |

## Ikus, gainera

* Japoniako geografia

## Kanpo estekak

* Datuak: Q841337
* Multimedia: Japanese Archipelago / Q841337
# Japoniar laritz

Japoniar laritza edo japoniar alertzea (Larix kaempferi), Larix generoko espeziea da, Pinaceae familiakoa. Zuhaitz hosto erorkorra da, Japoniako mendietan, Honshū uharteko Chūbu eta Kantō eskualdeetakoetan hain zuzen ere, jatorria du.. Bertan Karamatsu (japonieraz: 唐松) du izena.
Silbikulturan erabilia da oso, Japonian ez ezik iparraldeko Europan ere.
Euskal Herrian ere asko erabiltzen da basogintzan.

## Erreferentziak

* ↑ Farjon, A.. (1990). Pinaceae. Drawings and Descriptions of the Genera. Koeltz Scientific Books ISBN 3-87429-298-3..

## Kanpo estekak

* Datuak: Q147439
* Multimedia: Larix kaempferi / Q147439
* Espezieak: Larix kaempferi
# Japoniar nazionalismo

Japoniar nazionalismoa nazionalismo mota bat da, japoniarrak kultura aldaezin bakarra duen nazio monolitiko bat direla baieztatzen duena. Japoniar herriak azken bi mendeetan bere jaioterriari, bere izaera kulturalari, forma politikoari eta patu historikoari buruz izan dituen ideia eta sentimendu ugari biltzen ditu. Erabilgarria da Japoniako kultura-nazionalismoa (ikus nihonjinron-a) nazionalismo politikotik edo Estatuak zuzendutako nazionalismotik bereiztea (ikus Shōwa totalitarismoa); izan ere, kultura-nazionalismo mota asko, hala nola azterketa folklorikoekin lotutakoak (Yanagita Kunio), Estatuak sustatutako nazionalismoaren aurkakoak izan dira.
Meiji Aroko Japonian, ideologia nazionalista, Mendebaldetik inportatutako filosofia politiko natiboen nahasketa bat zen, hasiera batean Meiji gobernuak garatuak batasun nazionala eta abertzaletasuna sustatzeko, lehenik Edo Aroko feudalismoa gainditzeko eta gero mendebaldeko potentzien kolonizazioaren aurkako defentsa bezala. Japoniar nazionalismoak Taishō eta Shōwa garaietan zehar eboluzionatu zuen gero eta autoritarioagoa zen gobernu bat eta atzerrian hedapen kolonial bat justifikatzeko, Bigarren Mundu Gerraren aurreko urteetan japoniar armadaren ekintzetarako oinarri politiko eta ideologiko bat emanez.

## Sorrera

Japoniar nazionalismoa Bakumatsun jaio zen, Tokugawa shogunerriaren azken urteetan. 1854an Matthew C. Perry komodoroa Japoniako kostaldera iritsi eta Kanagawako Ituna sinatu ondoren atzerriko inbasio baten beldurra shock handia izan zen Japonia feudalarentzat. Daimyō batzuek fukko kontzeptua sustatu zuten, iraganera eta tradiziora itzultzea, beste batzuek, aldiz, ōseia sustatu zuten, enperadorearen autoritate gorena. Ideiak ez ziren elkarrekiko baztertzaileak, sonnō jōi (enperadorea gurtzea, barbaroak kanporatzea) kontzeptuarekin bat eginez, hau, aldi berean, Meiji Berrezarpena hasteko indar bultzatzaile garrantzitsua izan zelarik, shogunerria aurka egon arren, bere boterea galtzen ikusten baitzuen.
1889ko Meiji Konstituzioak, Estatuarekiko leialtasuna, herritarren betebeharrik gorena bezala definitu zuen. Konstituzioak, berez, mendebaldeko praktika politikoak eta Japoniako ideia politiko tradizionalak nahasten zituen arren, gobernuaren filosofia, gero eta gehiago, japoniar herriaren (kokutai) gizarte-harmonia eta berezitasunaren zentzua sustatzera bideratu zen.

## Kanpo estekak

* Datuak: Q1331440
* Multimedia: Japanese nationalism / Q1331440
# Japoniar sofora

Japoniako sasiakazia edo Japoniar sofora (Styphnolobium japonicum edo Sophora japonica) Fabaceae familiako zuhaixka edo zuhaitz txikia da, ekialdeko Asian jatorria duena. Robinia pseudoacacia eta Gleditsia triacanthosekin batera, lorategian ohikoak diren sasiakazietako bat da.

## Erreferentziak

* ↑ Styphnolobium japonicum information from NPGS/GRIN. USDA.
* ↑ ILDIS LegumeWeb. Styphnolobium japonicum. .

## Kanpo estekak

* Datuak: Q288558
* Multimedia: Styphnolobium japonicum / Q288558
* Espezieak: Styphnolobium japonicum
# Hullbridge

Hullbridge, Ingalaterrako hego-ekialdean dagoen udalerri bat da, Essex konderrian.
2011n 6.097 biztanle zituen.
* Datuak: Q2433284
* Multimedia: Hullbridge / Q2433284
# Hullera Vasco-Leonesa

Sociedad Anónima Hullera Vasco-Leonesa Madrilen egoitza duen meatze-enpresa izan zen. 1893an sortu zuten harrikatz bituminoso ekoizteko.
Sozietatea euskal enpresaburu talde batek Bilbon sortu zuen 1893ko urriaren 19an, eta bere lehen presidentea José Ametzola Viriga izan zen, sozietateko akziodun nagusia. Bere helburu nagusia Leon eta Asturiasko ikatz-arroak ustiatzea zen, bere hasierako jarduera Ciñera-Matallana arroan kontzentratuz. Bere lehen kontratu handia 1896an Norteko Konpainiarekin sinatu zuen, tren-enpresari erregai minerala emateko. 1942an, Emilio del Valle Egocheaga leondarrak enpresa erosi zuen. 2019an desegin zuten.

## Erreferentziak

* ↑ Peatom «115 años con la Hullera Vasco-Leonesa» (Gaztelaniaz)
* ↑ (Gaztelaniaz) Vida y muerte de la minería. .

## Kanpo estekak

* Datuak: Q5787767
* Multimedia: Sociedad Anónima Hullera Vasco Leonesa (SAHVL) / Q5787767
# Hulmeville (Pennsylvania)

Hulmeville Pennsylvaniako borough bat da. Bucks konderrian kokatua dago. 2010ean 1.003 biztanle zituen, 0,92 kilometro koadrotan banatuta.

## Ikus, gainera

* Bucks konderria

## Kanpo estekak

* Datuak: Q1183957
* Multimedia: Hulmeville, Pennsylvania / Q1183957
# Hull City Association Football Club

Hull City Association Football Club (ˈhʌl_ˈsɪti ahoskatua) Ingalaterrako futbol taldea da, Kingston upon Hull hirian egoitza eta zelaia (KC Stadium) dituena. Gaur egun Premier Leaguen ari da eta lorpen handienak 2014ko FA Cupen txapeldunordetza du.

## Historia

Taldea 1904ko ekainean sortu zen eta hurrengo urtean sartu zen futbol federazioan. Emaitza apalak izan zituen eta aipagarria den lorpen bakarra 1930ko Kopako final erdietara iristea izan zen.
1985 eta 1991 artean bigarren mailan aritu zen baina ondoren hirugarren eta laugarren mailatan ibilizen. 2005ean bigarren milara itzuli eta 2009an lehen mailan egin zuen debuta. Bi urte egin zituen bertan. 2014 urtean lehen mailara iztuli zen etahonetaz gain Kopako finalera iritsi eta irabaztear egon zen, partida 2-2 bukatu zen eta luzapenean Arsenalek gola sartuz garaitu zuen. Arsenalek Txapeldunen Ligarako postua lortua zuenez Hull City UEFA Kopan aritu zen.
2015 urtetik aurrera Premier eta Championship mailen artean igo eta jeitsi ibili da.

## Irabazitako txapelketak
### Ingalaterra: 0

* Premier League (0): 16.a izan zen 2014an.
* Ingalaterrako Futbol Kopa (0): finalista 2014an.

## Kanpo estekak

* (Ingelesez) Webgune ofiziala
* Datuak: Q19477
* Multimedia: Hull City A.F.C. / Q19477
# Hulme

Hulme, Ingalaterrako Manchester hirian dagoen auzo bat da, Manchester Handian.
2011n 16.907 biztanle zituen.
* Datuak: Q3051137
* Multimedia: Hulme, Greater Manchester / Q3051137
# Hulme Walfield

Hulme Walfield, Ingalaterrako ipar-mendebaldean dagoen udalerri bat da, Cheshire konderrian.
2011n 148 biztanle zituen.
* Datuak: Q3966704
* Multimedia: Hulme Walfield / Q3966704
# Hulshout

Hulshout (nederlanderaz ahoskatua: ˈɦʏlsɦʌu̯t) Belgikako iparraldean dagoen hiria da, Flandriako Anberesko probintzian dagoena. Herri hauek ditu barnean: Houtvenne, Hulshout bera eta Westmeerbeek. 2015eko urtarrilaren 1ean 10.061 biztanle zituen.

## Kanpo estekak

* (Nederlanderaz) Webgune ofiziala
* Datuak: Q518758
* Multimedia: Hulshout / Q518758
# Hulsita

Hulsita]] =

## Ezaugarriak

Hulsita borato mineralaren formula kimikoa hau da: ${\ce {(Fe^{2+},Mg)2(Fe^{3+},Sn)(BO3)O2}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Hulsite: Mineral information, data and localities.» www.mindat.org (Noiz kontsultatua: 12-05-2019).
# Hulst

Hulst (entzun) Herbehereetako Zeelanda probintziako herria da. 2010eko urtarrilaren 1eko erroldaren arabera, herriak 27.855 biztanle zituen.

## Herriak

| Hulst10.802 Kloosterzande3.279 Sint Jansteen3.178 Clinge2.459 Vogelwaarde2.138 Heikant1.130 Nieuw-Namen1.047 Graauw956 | Lamswaarde820 Hengstdijk534 Terhole523 Kapellebrug369 Ossenisse339 Walsoorden157 Kuitaart124 |

## Ikus, gainera

* Zeelandar Flandria

## Kanpo estekak

* (Nederlanderaz) Udalaren webgunea.
* Datuak: Q10073
* Multimedia: Hulst / Q10073
# Joliet (Montana)

Joliet Montanako herri bat da. Carbon konderrian kokatua dago. 2010ean 595 biztanle zituen, 0,77 kilometro koadrotan banatuta.

## Ikus, gainera

* Carbon konderria

## Kanpo estekak

* Datuak: Q959368
* Multimedia: Joliet, Montana / Q959368
# Jolastoki jatetxea

Jolastoki Jatetxea Getxo udalerriko Neguri auzoan kokatuta dago. Leioako etorbidea, 24 eta Makaletako etorbidea zeharkaldian. 98 urtez ibili da familia Arana eskuetan, hiru belaunaldi, bere ateak itxi arte.

## Historia

1921ean, Gipuzkoatik etorritako Olaizola Ahizpak (Bixenta eta Mertxe) Jolastoki izeneko piknik gunea ireki zuten Makaleteko etorbidean. Gaur egun Aitor Jatetxea dugu haren lekuan. 1953an, Celestino Arana Gasteluiturri, Bixentaren senarra, lokala eraberritu eta handitu egin zuen jatetxe bihurtuz. 1961ean, Sabino Arana Olaizolak Txakoli Artebakarrako bere emazte Begoña Beaskoetxearekin batera, kategoria inprimatzen hasi ziren Bizkaiko sukaldaritzan erreferentzia gisa jarriko zuen jatetxera. 1984an aztarnategi zaharretik 300 metrotara kokatutako euskal etxe batera joan ziren. Etxeko egituran integratutako erreforma integrala egin zuten. 1995ean Taberna 94 inauguratu zen, eguneko menua zerbitzatzen delarik eta terraza aklimatatuan mokadutxo menua eta menu berezia. 1997an Sabin hiltzen da eta hirugarren belaunaldiak bere gain hartu zuen zuzendaritza urteetako esperientziarekin (1998an Itxaso eta Sabin aukeratu zituzten Herriko Balore Gazteen Sukaldea). Itxaso Arana, Sabin Arana (semea) eta Arantza Bengoa emaztea. Sabinek sukaldaritzako hainbat praktika egin zituen jatetxe desberdinetan eta herrialde desberdinetan egosten jarraitzen du Bizkaiko sukaldariekin (Milan, Napoles, Miami, New York, Boisse, Amsterdam ...). "Bizkainos Sukaldari Bizkainos" elkartearen kide sortzailea ere bada. 2001 eta 2002 urteetan instalazioen berritze sakona egin zen. Sukaldaritza teknologia berriena txertatu zen eta jantokiak eta terraza eraberritu ziren. 2019 urtean, Uztailaren 14an ixten ditu ateak, 100 urte bete baino bi urte lehenago.

## Erreferentziak

* ↑ http://www.euskadi.eus/web01-apintegr/eu/y47aIntegraWar/IBConsultaController/fichaConsultaSinMigas/29735
* ↑ http://getxosarri.blogspot.com/2014/12/la-restauracion-en-getxo-el-jolastoki-ii.html
* ↑ https://www.restaurantejolastoki.com
* ↑ https://web.archive.org/web/20190923223346/https://elvino.pasionporelvino.com/noticias-y-novedades/cierre-del-restaurante-jolas-toki/2803/

## Kanpo estekak

* Datuak: Q65559845
# Joli Pascualena

Yolanda Pascualena Argüelles, ezagunagoa Joli Pascualena izenaz, (Iruñea, Nafarroa, 1976ko irailaren 19a) nafar aktore eta abeslaria da. Pedagogia eta musika-irakasle ikasketak egin zituen Nafarroako Unibertsitate Publikoan.
Goenkale eta Go!azen telesailetan aritu da aktore. Demode Quartet musika taldearen sortzailetako bat da.

## Diskografia
### Demode Quarteten diskoak

* Epa! (2014)
* Demode Quartet (2010)

## Filmografia
### Zinema

| Urtea | Izenburua | Pertsonaia | Oharrak |
| 2011 | Sabin | Sabinen andregaia | |

### Telebista

| Urteak | Izenburua | Pertsonaia | Oharrak |
| 2011 | Goenkale | Miren | |
| 2009 | Go!azen | Miren irakaslea | |

## Kanpo estekak

* Datuak: Q42200410
# Jolasaldi

Jolasaldia edo jolas ordua ikasleek ikasteko jarduera utzi eta jolaserako eskolan bertan hartzen duten atsedenaldia da. Pedagogoek garrantzi handia ematen diote jolasari eta ildo horretatik ez da gutxietsi behar jolasaldiak duen garrantzia, ikasleak jolastu eta beste ikasleekin harremanetan jartzeko. Jolasaldia lehen eta bigarren hezkuntzan egiten da, batez ere. Haur hezkuntzan, berriz, hezkuntza-denboraren antolaketa ez da hain zorrotza eta maizago jolasten dira, adin horietan jolasak duen garrantzi nabarmena dela eta. Unibertsitate eta goi mailako ikasketetan ez da jolasordurik izaten eta eskola batetik bestera 10-15 minutuko atsedenaldiak izaten dira.
Jolasaldiaren iraupena aldakorra ikastetxe batetik bestera baina 15 minututik 30 minutura bitartekoa eta goizaren erdialdean izaten da, ikastetxe bertako jolastoki eta kirol instalakuntzetan. Sarri, txirrin batez iragartzen da jolasaldiaren hasiera eta bukaera. Erregela orokor moduan, debekaturik dago haurrak eta gazteak jolastokian zehar ikastetxetik ateratzea, eskola denboran eskolako langileak baitira haur eta gazteak zaintzearen ardura dutenak. Aldi berean, jolasaldian gerta daitezkeen istripu edo ez usteak direla eta, ohikoa da jolasaldian zehar begirale bat izatea haur eta gazteen zelatan.
Denetariko jolas eta kiroletan aritzen dira haurrak jolasaldian, batzuetan irakasleekin batera: kirol, jolas zein berriketan izan daitezke. Ikasleak elkarrekin jolasteaz gainera, ikasleek hamaiketakoa hartzeko aprobetxatzen dute. Orobat, ohikoa da jolasordua kentzea zigor moduan erabiltzea, ikasle batek behar bezala lan egin ez edota eskoletan jokabide desegokia izan badu, batzuek jolasaldia beste edozein eskola edo klase bezain garrantzitsutzat jotzen badute ere.

## Kanpo estekak

* Datuak: Q176274
* Multimedia: Breaks (time) / Q176274
# Joldelund

Joldelund Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 743 biztanle zituen 19,12 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q522937
* Multimedia: Joldelund / Q522937
# Jolene (abestia)

«Jolene», Dolly Parton estatubatuar musikariak idatzi eta moldatutako country estiloko abestia da, 1973ko izen bereko albumaren parte dena. Rolling Stone aldizkariaren arabera, garai guztietako 500 abesti onenen artean 217. postuan dago.

## Historia

Jolenek emakume liluragarri eta atsegin bati aurre egiten dion etxekoandre baten istorioa kontatzen du. Etxekoandre aren arabera, Jolene senarrari lapurtzen saiatzen ari da. Abestian, etxekoandreak zera proposatzen du: "mesedez, ez eraman bakarrik egin dezakezulako". Abestia Estatu Batuetako lehenengo bakarkako bigarren abestia bihurtu zen, 1973ko amaieran single gisa argitaratu ondoren (albuma kaleratu aurretik). 1974ko otsailean 1. postura iritsi zen eta pop hit bat ere izan zen Erresuma Batuko zerrendetan sartuz urtebete geroago UK Singles Charten zazpigarren postuan sartuz.
Partonen arabera, altu eta ilegorriko banku-langile bat istorioaren inspirazioa izan zen. Partonek senarrarekin ligatzen saiatzen ari zela uste zuen, baita senarrak berarekin hitz egiteko bankura egiten zituen bisitak ere. Abestiaren letran, Dollyk bere senarraren alde hortzez eta haginez borrokatu zuela esaten zuen. Jolene izena begi berdeko neskato ilegorri batengandik datorkio. Kontzertu batean autografo bat sinatu zion.
| « | Nik galdetu nion: "Zein da zure izena?" Eta berak erantzun zidan, "Jolene". Eta nik esan nuen "Jolene, Jolene, Jolene". Esan nuen, "polita da, abesti bat bezalakoa. Abesti bat idatziko dut horri buruz". | » |

## Posizioa zerrendetan

| Zerrenda (1973–1974) | Posizioa |
| U.S. Billboard Hot Country Singles | 1 |
| U.S. Billboard Hot 100 | 60 |
| U.S. Billboard Hot Adult Contemporary Tracks | 44 |
| Canadian RPM Country Tracks | 1 |
| Canadian RPM Top Singles | 84 |
| Canadian RPM Adult Contemporary Tracks | 40 |
| U.K. Singles Chart | 7 |
| Irish Singles Chart | 8 |
| Swedish Singles Chart | 16 |
| Danish Singles Chart | 19 |

## Erreferentziak

* ↑ (Ingelesez) Block, Melissa. (2008-10-9). «Dolly Parton's 'Jolene' Still Haunts Singers» NPR.

## Kanpo estekak

* Datuak: Q1573997
# Joliet udalerria, Will konderria (Illinois)

Joliet udalerria Ameriketako Estatu Batuetako Illinois estatuko udalerri bat da, Will konderrian. Azken zentsuaren arabera 85.427 biztanle zituen, 36.09 milia karratu (93.5 km$^2$) eremuan.

## Ekonomia

2020ko zentsuaren arabera, Joliet udalerrian 29721 etxebizitza zeuden. Per capita diru-sarrerak 23.033 estatubatuar dolar ziren.

## Kanpo estekak

* Datuak: Q6270001
* Multimedia: Joliet Township, Will County, Illinois / Q6270001
# Jolasean

Jolasean Joxean Sagastizabalek 1983an plazaratutako narrazio luzea da. Cafe Iruña Saria irabazi zuen. Narrazioaren gaia erotismoaren gainekoa da eta horrek bere garaian eztabaida piztu zuen. Eleberria elkarrizketen gainean antolatzen da eta horrek irakurketa errazten du. 1987an Elkarrek berriro ere berrargitaratu zuen.

## Argumentua

Oharra: Atal honek istorio osoa edo amaiera argitzen du.
Eleberrian hiru pertsonaia daude: Karmelo, Jone eta Laura. Hirurak asteburu batean elkarrekin daude eta haien elkarrizketen bidez haien harremanak eta esperientziak ezagutuko ditugu. Denbora labur horretan hirurak ezagutuko eta oheratuko dira, maitasuna jolas moduan bizitzen. Amaieran, ordea, oso lerro gutxitan, haserrealdi baten ondoren, harremana bukatu egiten da.

## Kanpo estekak

* Liburuaren kritika, Kakabeltzek egina, Pamiela, 1983-12
* Xabier E.ren kritika Argia aldizkarian, 1983-05-22.
# Joliet (Illinois)

Joliet Illinoiseko hiri bat da. Kendall konderrian kokatua dago. 2010ean 147.433 biztanle zituen, 160,87 kilometro koadrotan banatuta.

## Ikus, gainera

* Kendall konderria

## Kanpo estekak

* Datuak: Q40345
* Multimedia: Joliet, Illinois / Q40345
# Irail Beltza Erakundea

Irail Beltza Erakundea (arabieraz: منظمة أيلول الأسود‎‎, Munaẓẓamat Aylūl al-aswad) Palestinako erakunde armatu bat izan zen. 1970ean sortua, Irail Beltzaren gertaeretan zehar, bere ekintza nabarmenenen artean, Wasfi Tal jordaniar lehen ministroaren hilketa, eta 1972ko Olinpiar Jokoetan zehar jazotako Municheko sarraskia izan ziren, azken honetan hamaika israeldar atleta eta ofizial bahitu eta hil zituzten, bai eta Mendebaldeko Alemaniako polizia bat ere.
Municheko atentatuaren ondoren, Mossad israeldar inteligentzia agentziak mendeku asmoz Irail Beltza Erakundeko eta Palestinaren Askapenerako Erakundeko kideak hiltzeko Jainkoaren Haserrea operazioa eta Gaztediaren Udaberria operazioa burutu zituen.

## Kanpo estekak

* Datuak: Q152211
# Ikusteko desgaitasun

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Ikusteko desgaitasuna, ikusmen-akatsa edo ikusmen motela ikusmen-zolitasuna eta ikuseremua kontuan hartuz definitzen da. Begiaren ikusmen-zolitasuna nabarmen gutxitzen denean, baita betaurrekoak erabilita ere, edo begiaren ikusmen-eremua nabarmen gutxitzen denean ikusteko desgaitasunaz ari gara.
Hainbat kausa ditu, tartean begi-lausoak, glaukoma, diabetesa, trakoma, A bitaminaren eskasia...

## Erreferentziak

* ↑ Euskalterm: [Hiztegi Terminologikoa] [2009]
* 1 2 Euskalterm: [Gaixotasunak Hiztegia] [2015]

## Kanpo estekak

* Datuak: Q737460
* Multimedia: Visual impairment / Q737460
# Il Caravaggio nazioarteko aireportua

Il Caravaggio nazioarteko aireportua edo Bergamo Orio al Serio aireportua Milango hiria zerbitzatzen duen aireportuetako bat da Milan-Malpensa eta Milan-Linate aireportuekin batera.
2012an 8.890.720 pertsonek erabili zuten.
Milan zerbitzatzen duten hiru aireportuetatik hiritik urrunen dagoena da, 45 kilometro.

## Ikus, gainera

* Milan-Malpensa aireportua
* Milan-Linate aireportua

## Erreferentziak

* ↑ (Italieraz) Associazione Italiana Gestori Aeroporti. (Noiz kontsultatua: 2013-05-27).

## Kanpo estekak

* (Ingelesez) (Italieraz) Aireportuaren webgune ofiziala.
* Datuak: Q517873
* Multimedia: Orio al Serio International Airport / Q517873